
PARLAMENTUL ROMÂNIEI

CAMERA DEPUTAŢILOR
Comisia pentru drepturile omului, culte                           Bucureşti, 06 mai 2014                   

şi problemele minorităţilor naţionale                                            PL-x 207/2014

                                 Domnului deputat



         Bogdan Liviu CIUCĂ     

           Preşedintele Comisiei juridice, de disciplină şi imunităţi 

                                  Domnului deputat



        Marin ALMĂJANU
           Preşedintele Comisiei pentru administraţie publică şi amenajarea teritoriului
AVIZ

asupra Proiectului de Lege pentru aprobarea Ordonanţei de urgenţă a Guvernului nr.12/2014 privind modificarea Legii nr.35/2008 pentru alegerea Camerei Deputaţilor şi a Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali

            În conformitate cu prevederile art.95 şi 115 din Regulamentul Camerei Deputaţilor, republicat, Biroul Permanent a trimis Comisiei pentru drepturile omului,  culte  şi  problemele minorităţilor naţionale, cu adresa nr. PL-X 207 din 22 aprilie 2014, spre dezbatere şi avizare, în procedură de urgenţă, a proiectului de Lege pentru aprobarea Ordonanţei de urgenţă a Guvernului nr.12/2014 privind modificarea Legii nr.35/2008 pentru alegerea Camerei Deputaţilor şi a Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali,  înregistrat cu nr.4c-5/317/23 aprilie 2014.
          Proiectul a fost iniţiat de către Guvern. Senatul a adoptat  proiectul de Lege în şedinţa din  15 aprilie 2014, în calitate de primă Cameră sesizată, Camera Deputaţilor fiind Cameră decizională. 
        Proiectul de Lege are ca obiect de reglementare  aprobarea Ordonanţei de urgenţă a Guvernului nr.12/2014 privind modificarea Legii nr.35/2008 pentru alegerea Camerei Deputaţilor şi a Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali, în scopul punerii de acord a dispoziţiilor referitoare la alegerile parţiale cu cele reţinute de Curtea Constituţională în decizia nr.503/2010, prin care s-a admis excepţia de neconstituţionalitate a dispoziţiilor art.48 alin. (17) din Legea nr.35/2008, cu modificările şi completările ulterioare.
       În conformitate cu prevederile art.61 din Regulamentul Camerei Deputaţilor, în şedinţa din 06 mai 2014, membrii comisiei au examinat  şi au dezbătut avizul Consiliului Legislativ, expunerea de motive, conţinutul proiectului de Lege.
       Astfel, membrii Comisiei au constat situaţia extraordinară generată de vidul legislativ creat prin încetarea efectelor juridice ale art.48 alin(17) din Legea nr.35/2008, ca urmare a declarării neconstituţionalităţii acestora prin Decizia Curţii Constituţionale nr.503/2010, în contextul organizării unor alegeri parţiale în contextul vacantării unor locuri de senatori şi deputaţi.

         Ca urmare, în urma urma dezbaterilor, membrii Comisiei au hotărât, cu unanimitate de voturi, să acorde aviz favorabil acestui proiect de Lege. 

          În raport de obiectul şi conţinutul său, proiectul de Lege face parte din categoria legilor organice.
                                                                         PREŞEDINTE,

                                                                        Deputat

                                                                            Nicolae Păun

Întocmit: Consilier parlamentar dr. Marcela Monica STOICA        

